Soumeylou Boubèye Maïga
Soumeylou Boubèye Maïga Res apud Vicidata repertae: Nativitas: 8 Iunii 1954; Gagos Obitus: 21 Martii 2022; Bamako Patria: Malia Soumeylou Boubèye Maïga (Gao? in urbe Maliensi natus die 8 Iunii 1954, obitus 21 Martii 2022), olim diurnarius, fuit politicus Maliae. Alumnus est universitatis Dakariensis, ubi arti diurnariae studuit, universitatis Parisiensis XI, ubi diplomatiae, atque scholae nationalis administrationis eo tempore Lutetiae sedentis. Apud ephemerides L'Essor et Sunjata operam dedit. Annis 2002 et 2006 praesidatum frustra petivit. Die 6 Aprilis 2011 minister a rebus externis, primo ministro Cissé Mariam Kaïdama Sidibé, sed die 8 Septembris 2013 minister munitionis factus est, primo ministro Oumar Tatam Ly. Hoc officium die 27 Maii 2014 renuntiavit, exercitu Maliensi a rebellatoribus variis proeliis devicto. Die 30 Decembris 2017 ipse primus minister nominatus est.